ராணி முகர்ஜி

**ராணி முகர்ஜி** (Rani Mukerji) (மார்ச் 21, 1978) ஓர் இந்தியத் திரைப்பட நடிகை ஆவார். இவர் 1996 இல் இவரது தனது தந்தை ராம் முகர்ஜி இயக்கிய *பயர் பூட்* என்ற வங்காள மொழித்  திரைப்படத்தின் மூலம் திரையுலகில் அறிமுகமானார். அந்த ஆண்டின் பிற்பகுதியில் *ராஜா கி ஆயேகி பராத்* என்ற படத்தின் மூலம் பாலிவுட்டில் அறிமுகமானார். *குச் குச் ஹோத்தா ஹை*, *மர்தானி*, *பிளாக்* மற்றும் *நோ ஒன் கில்ட் ஜெசிகா* ஆகிய படங்கள் மூலம் மிகவும் பிரபலமானார்.
## ஆரம்ப வாழ்க்கையும் பின்னணியும்
முகர்ஜி பெங்காலி திரைக்குடும்பத்திலிருந்து வந்தவர். இவரின் தந்தை ராம் முகர்ஜி, இயக்குநர் மற்றும் பிலிம்மாலயை ஸ்டுடியோவின் ஒரு பங்குதாரரும் ஆவார், இவரின் தாயார் ஒரு பின்னணிப் பாடகி ஆவார். இவரின் சகோதரர் ஒரு படத் தயாரிப்பாளர், தற்போது இயக்குநராக மாறியுள்ளார். இவரது அத்தை, தேபாஷ்ரே ராய், தேசிய விருதுபெற்ற ஒரு பெங்காலி நடிகை. மேலும் இவரின் ஒன்றுவிட்ட சகோதரி, கஜோல், ஒரு பிரபல பாலிவுட் நடிகை ஆவார்.  அவரின் மற்றொரு சகோதரர் அயன் முகர்ஜி எழுத்தாளரும்  இயக்குநரும் ஆவார்.

ராணி முகர்ஜி ஒடிசி நாட்டியத்தைப் பயின்றவர். இந்த நாட்டியத்தை, இவர் தனது பத்தாம் வயதிலிருந்து பழகத் தொடங்கினார். ஜுகுவில் உள்ள *மனேக்ஜி கூப்பர் மேல்நிலைப் பள்ளியில்* முகர்ஜி பயின்றார், பின்னர், மும்பையில் உள்ள மிதிபாய் கல்லூரியில் சேர்ந்தார்.

## திரைத்தொழில்
1992 இல் *ப்யார் பூல்* என்ற இவரின் தந்தையின் பெங்காலி படத்தில் ஒரு சிறிய வேடத்தில் தோன்றிய பிறகு, ராணி முகர்ஜி தனது நடிப்பை ஐந்து வருடங்களுக்குப் பிறகு தொடர்ந்தார். *ராஜா கி ஆயாகி பாரத்* (1997) என்ற படத்தில் முக்கிய வேடத்தில் நடித்தார். பிறகு இவர் மீண்டும் கல்லூரிப்படிப்பைத் தொடர்ந்தார். 1998 இல் வெளியான *குலாம்* பார்வையாளர்கள் மத்தியில் நல்ல வரவேட்பாய் பெற்றது. *ஆத்தி க்யா கன்டாலா* பாடல் முகர்ஜியை பிரபலமாக்கியது, மேலும் இவருக்கு *கன்டாலா பெண்* என்ற புனைப் பெயரை பெற்றார். அந்த வருடத்தில் தொடர்ந்து கரன் ஜோகர் முதலாவதாக இயக்கி வெளிவந்த வந்த, *குச் குச் ஹோத்தா ஹே* என்ற திரைப்படத்தில்  ஷாருக்கான் மற்றும் கஜோல் உடன் நடித்தார். இத்திரைப்படம் மிகப் பெரிய வெற்றிபெற்றதின் மூலம் *சிறந்த துணை நடிகைக்கான பிலிம் ஃபேர் விருதை*  பெற்றார். .  2000 இல் வெளியான *பதல்* அந்த ஆண்டிற்கான சிறந்த படமாக திகழ்ந்தது.

2001 இல், ராணி முகர்ஜி அப்பாஸ் முஸ்தானின் *சோரி சோரி சுப்கே சுப்கே* என்ற திரைப்படத்தில்  சல்மான் கான் மற்றும் பிரீத்தி ஜிந்தாவுடன் இணைந்து நடித்தார். இத்திரைப்படம்  ஓராண்டு தாமதத்திற்குப் பிறகு வெளிவந்தது.

2002 இல், குனால் கோஹிலியின் காதல் படமான *முஜ்சே தோஸ்தி கரோகே என்ற திரைப்படத்தில்* ரித்திக் ரோஷன், கரீனா கபூர் ஆகியோருடன் இணைந்து முக்கிய கதைப்பாத்திரத்தில் நடித்தார். இந்தியாவில் படம் நன்றாக ஓடவில்லை என்றாலும், வெளிநாடுகளி்ல் நல்ல வணிக இலாபத்தை ஈட்டியது. மேலும் இந்தியாவின் மிகப்பெரிய தயாரிப்பு நிறுவனத்தில் இவரை நுழைய வழிவகுத்தது.

## சொந்த வாழ்க்கை
பல வருடங்களுக்கு முன்னால் ராணி அவரின் குடும்பப் பெயரை முகர்ஜீ என்ற தனது பெயரை முகர்ஜியாக மாற்றம் செய்தார். அந்நேரத்தில், இவர் நியூமராலஜிப்படியே பெயரை மாற்றிவைத்ததாக கூறப்பட்டது. 2006 இல், நியூமராலஜி ஒரு காரணமில்லை என்று அறிக்கைவிட்டார். மும்பையில் முகர்ஜிக்கு, குழந்தப் பருவ வீடு உட்பட மூன்று வீடுகள் இருந்தன. இவருக்காகவும் இவரது பெற்றோருக்காகவும் ஜுகுவில் 2005 இல் ஒரு  பங்களா வாங்கினார்.

## திரைப்பட விவரங்கள்

## மேற்கோள்கள்

## வெளி இணைப்புகள்

* 

பகுப்பு:1978 பிறப்புகள்
பகுப்பு:பெங்காலி மக்கள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்திய இந்துக்கள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வங்காள மக்கள்